**TIRGUS IZPĒTE**

**“Logu mazgāšanas pakalpojums Balvu novada pašvaldības ēkām”**

**(ID Nr. BNP TI 2023/33)**

**1. Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Pasūtītāji, kura vajadzībām tiek veikta tirgus izpēte | Balvu novada administrācija (tirgus izpētes 1.daļa), Reģ.Nr.40900036984, adrese Bērzpils iela 1A, Balvi, Balvu nov., LV-4501 |
|  | Balvu novada Dzimtsarakstu nodaļa (tirgus izpētes 2.daļa), Reģ.Nr.50900023341, adrese Sporta iela 1, Balvi, Balvu nov., LV-4501 |
| Kontaktpersona saistībā ar iepirkuma priekšmetu | Tirgus izpētes 1.daļā - Balvu novada administrācijas Tehniskās nodaļas saimniecības pārzinis Igors Baikovs, mob.28731558;  Tirgus izpētes 2.daļā – Balvu novada Dzimtsarakstu nodaļas vadītāja Svetlana Novika, mob.29397765 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Guna Strumpe, mob.28080749 e-pasts: [guna.strumpe@balvi.lv](mailto:guna.strumpe@balvi.lv) |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;  piektdienās 8.30-16.00. |

**2. Tirgus izpētes priekšmets:**

2.1. Logu mazgāšanas pakalpojums Balvu novada pašvaldības ēkām, atbilstoši Tehniskajai specifikācijai (skat. 1.pielikumu).

2.2. Tirgus izpētes priekšmets ir sadalīts divās daļās:

2.2.1. Tirgus izpētes 1. daļa – “Balvu novada administrācijas ēkas logu mazgāšana”;

2.2.2. Tirgus izpētes 2. daļa – “Balvu novada Dzimtsarakstu nodaļas ēkas logu mazgāšana”.

2.3. Pretendents piedāvājumu var iesniegt tikai par abām tirgus izpētes priekšmeta daļām kopā.

2.4. Pretendents nevar iesniegt piedāvājumu variantus.

**3. Piedāvājuma izvēles kritērijs:** zemākā cena abās tirgus izpētes daļās kopā.

**4. Līguma izpildes vieta:**

4.1. Tirgus izpētes 1. daļa - Balvu novada pašvaldība, Bērzpils iela 1A, Balvi, Balvu novads;

4.2. Tirgus izpētes 2. daļa – Balvu novada Dzimtsarakstu nodaļa, Sporta iela 1, Balvi, Balvu novads.

**5. Līguma darbības termiņš:** Līdz 31.10.2024. abās tirgus izpētes daļās. Pretendents nav tiesīgs piedāvājumā norādīt ilgāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Līgumcena:** cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde. Piedāvātā cena ir nemainīga visu līguma darbības laiku.

**7. Apmaksas kārtība:** apmaksa pēc katras pakalpojuma sniegšanas reizes, 30 (trīsdesmit) dienu laikā pēc nodošanas-pieņemšanas akta parakstīšanas un rēķina iesniegšanas, katrā tirgus izpētes daļā. Līguma darbības laikā, apmaksas kārtība nevar tikt mainīta.

**8. Prasības pretendentam:**

8.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

8.2. Pretendentam iepriekšējo 3 (trīs) gadu laikā ir gūta atbilstoša pieredze, t.i., sekmīgi izpildīts vismaz 1 (viens) līgums saistībā ar ēkas logu mazgāšanu.

8.3. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**9. Iesniedzamie dokumenti:**

9.1. Finanšu/ tehniskais piedāvājums (skat. 2.pielikumu);

9.2. Ja tirgus izpētes piedāvājuma dokumentus paraksta pilnvarota persona – jāiesniedz šīs personas paraksttiesības apliecinoša dokumenta kopija.

9.3. Pozitīvu pieredzi apliecinošs dokuments (piem., atsauksme, nodošanas-pieņemšanas akts u.c.) par sekmīgi izpildītām līgumsaistībām ēkas logu mazgāšanā. Iesniegtajā dokumentā jābūt iekļautai vismaz šādai informācijai:

- pasūtītājs;

- līguma priekšmets un izpildes vieta;

- sniegtā pakalpojuma īss raksturojums un kvalitāte;

- līguma izpildes periods.

9.4. Ārvalstīs reģistrētām personām:

9.4.1. ja pretendents ir reģistrēts līdzvērtīgā uzņēmumu vai saimnieciskās darbības reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

9.4.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**10. Piedāvājuma iesniegšanas datums, laiks, vieta, veids:**

10.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **12.04.2023., plkst.13.00**.

10.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

10.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.

10.4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo e-adresi vai uz e-pasta adresi: [dome@balvi.lv](mailto:dome@balvi.lv) , vēstules tēmā norādot*: “Piedāvājums tirgus izpētei ar ID Nr. BNP TI 2023/33”*.

10.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Logu mazgāšanas pakalpojums Balvu novada pašvaldības ēkām”, ID Nr. BNP TI 2023/33. Neatvērt līdz 12.04.2023., plkst.13.00”*.

**11. Tirgus izpētes līgumus slēdz:**

Tirgus izpētes 1. daļā – Balvu novada administrācija;

Tirgus izpētes 2. daļā – Balvu novada Dzimtsarakstu nodaļa.

**12. Papildus informācija:**

12.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

12.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

12.2.1. pagarina piedāvājumu iesniegšanas termiņu;

12.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

12.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

12.3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.

12.4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

12.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

12.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

12.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu / augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

12.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

12.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

12.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

12.11. Par jebkuru informāciju, kas ir konfidenciāla, pretendentam jābūt īpašai norādei.

12.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**13. Rezultātu paziņošana:**

13.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

13.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Iepirkumi” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

13.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**14. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/tehniskais piedāvājums (veidlapa).

1.pielikums

Tirgus izpētei

“Logu mazgāšanas pakalpojums Balvu novada pašvaldības ēkām”

ID Nr. BNP TI 2023/33

**TEHNISKĀ SPECIFIKĀCIJA**

**“Logu mazgāšanas pakalpojums Balvu novada pašvaldības ēkām”**

**(ID Nr. BNP TI 2023/33)**

**Skat. datni “1\_pielikums\_Tehniskā specifikācija”**

2.pielikums

Tirgus izpētei

“Logu mazgāšanas pakalpojums Balvu novada pašvaldības ēkām”

ID Nr. BNP TI 2023/33

**FINANŠU/ TEHNISKAIS PIEDĀVĀJUMS**

**“Logu mazgāšanas pakalpojums Balvu novada pašvaldības ēkām”**

**(ID Nr. BNP TI 2023/33)**

**Skat. datni “2\_pielikums\_Finanšu\_Tehniskais piedāvājums”**